Østre Porsgrunn kirke (1760–2011)

Østre Porsgrunn kirke, også kalt Østsiden kirke og Jesu Kirke i Østre Porsgrunn, var en korskirke fra 1760 i Porsgrunn i Telemark. Bygningen var tegnet av arkitekt og hoffbyggmester Laurids de Thurah.

Kirken ble natt til 11. april 2011 totalskadet i brann,Jon Dagsland Holgersen: 
Historisk kirke totalskadet i brann, Bergens Tidende, 11. april 2011. og to tenåringer ble tiltalt og dømt for å ha tent på kirken.Tenåringer for retten etter kirkebrann Dagbladet, 13. februar 2013Stian Wåsjø Simonsen & Grete Ingebjørg Berge: – Min første tanke var at «nå er livet over» NRK Telemark, 20. mars 2013 I 2019 ble den erstattet av en ny kirke.

 Kirkebygg 
Kirken som brant, var en laftet korskirke med 600 plasser. Den hadde vesttårn (strengt tatt i sørvest) og kor i (nord-)østre korsarm med sakristi i forlengelsen. Kirken var listeført som verneverdig, men var ikke fredet.Kaja Korsvold: Trosser Riksantikvaren – vil bygge ny kirke Aftenposten, 15.mai 2014 

 Inventar 
Det var gjennom årene gjort om på interiøret og inventaret.Jf. Henriksveen. Ved brannen hadde kirken en altertavle med et korsfestelsesbilde malt av Axel Ender i 1890. På veggen på hver side av tavlen var trestatuer av Moses og Aron. Prekestolen i rokokko var opprinnelig og ble restaurert i forbindelse med 250-årsjubileet. Det siste orgelet ble levert av Bruno Christensen & Sønner Orgelbyggeri i 1982 og går for å være orgelbyggeriets største kirkeorgel i Norge. Det aller meste av inventaret gikk tapt i brannen. Bare noen gjenstander som var oppbevart i et brannsikkert skap, ble reddet.

 Kirkegård 
Det er kirkegård på begge sider av Kirkebakken. Her ligger blant andre begravet kanselliråd Carl Deichman og eidsvollsmannen Jørgen Aall. På nordsiden av veien står et bårehus som ble tegnet av Haldor Børve og oppført i 1921.

 Prosess mot ny kirke 
Det var høyst ulike oppfatninger i Porsgrunns befolkning om hvorvidt kirken burde bygges opp som en kopi, eller som en moderne kirke ut fra behov og funksjoner.Ronny Spaans: 
Når eit symbolbygg brenn, Dag og Tid, 19. april 2013Alf Gjøsund: 
Brennhet debatt etter kirkebranner, Vårt Land, 15. mai 2014. Det pågikk i årevis en aksjon for å få oppført en rekonstruksjon av kirken som brant,Komiteen for Gjenoppføring: Kirken opp!  men blant aktive medlemmer i menigheten ønsket de fleste en moderne kirke.Porsgrunn menighetsblad, juni 2014
Temanummer om ny kirke  Dette ble også vedtatt av Porsgrunn kirkelige fellesråd, som var ansvarlig for bygging av ny kirke. Den nye kirken ble vigslet den 15. september 2019.Kirkeblad for Porsgrunn  nr. 4/2019, s. 11.

 Referanser 

 Litteratur 



Eksterne lenker
 Kunsthistorie: Østre Porsgrunn kirke 


Kategori:Tidligere kirker i Telemark
Kategori:Kulturminner i Porsgrunn
Kategori:Korskirker i Norge
Kategori:Haldor Larsen Børve
Kategori:Kirkebranner i Norge
Kategori:Byggverk i Porsgrunn
Kategori:Kirker fra 1760
Kategori:Norske kirker fra 1760-årene
Kategori:1760 i Norge
Kategori:Byggverk revet i 2011